Title: ประกาศธนารแห่งประเทศไทย เรื่อง การกำหนดให้ธนาคารพาณิชย์ปฏิบัติในเรื่องดอกเบี้ยและส่วนลด (ฉบับที่ 5)

ประกาศธนาคารแห่งประเทศไทย

ประกาศธนาคารแห่งประเทศไทย
เรื่อง
การกำหนดให้ธนาคารพาณิชย์ปฏิบัติในเรื่องดอกเบี้ยและส่วนลด
(ฉบับที่
๕)
------------

                        อาศัยอำนาจตามความในมาตรา
๑๔ แห่งพระราชบัญญัติการธนาคารพาณิชย์ 
พ.ศ. ๒๕๐๕
ซึ่งแก้ไขเพิ่มเติมโดยพระราชบัญญัติการธนาคารพาณิชย์ (ฉบับที่ ๒) พ.ศ. ๒๕๒๒ 
ธนาคารแห่งประเทศไทยออกข้อกำหนดด้วยความเห็นชอบของรัฐมนตรีว่าการกระทรวงการคลัง

ดังต่อไปนี้
                        ข้อ
๑  ให้ยกเลิกความในข้อ ๒
แห่งประกาศธนาคารแห่งประเทศไทย เรื่องการ
กำหนดให้ธนาคารพาณิชย์ปฏิบัติในเรื่องดอกเบี้ยและส่วนลด
ลงวันที่ ๒๐ ตุลาคม ๒๕๓๖ ซึ่งแก้
ไขเพิ่มเติมโดยประกาศธนาคารแห่งประเทศไทย เรื่อง
การกำหนดให้ธนาคารพาณิชย์ปฏิบัติใน
เรื่องดอกเบี้ยและส่วนลด (ฉบับที่ ๔) ลงวันที่ ๑๘ กันยายน
๒๕๔๐ และให้ใช้ความต่อไปนี้แทน
                        "ข้อ
๒ ให้ธนาคารพาณิชย์ถือปฏิบัติเกี่ยวกับดอกเบี้ยเงินฝาก ดังต่อไปนี้
                        (๑)
เงินฝากที่ต้องจ่ายคืนเมื่อทวงถาม รวมตลอดถึงเงินฝากที่จ่ายคืนเมื่อสิ้น
ระยะเวลาไม่ถึง ๓ เดือน ไม่จ่ายดอกเบี้ย
                        (๒)
เงินฝากที่ต้องจ่ายคืนเมื่อทวงถาม ประเภทออมทรัพย์ที่ไม่ใช้เช็คในการ
ถอน
ให้จ่ายดอกเบี้ยได้ตามอัตราที่ธนาคารพาณิชย์ประการกำหนดแต่ทั้งนี้
อัตราดังกล่าวต้องไม่
เกินอัตราดอกเบี้ยเฉลี่ยที่ธนาคารใหญ่จ่ายสำหรับเงินฝากประเภทเดียวกัน
ตามที่ธนาคารแห่ง
ประเทศไทยประกาศ บวกด้วยอัตราร้อยละ ๒ ต่อปี
                        (๓)
เงินฝากที่ต้องจ่ายคืนเมื่อสิ้นระยะเวลาตั้งแต่ ๓ เดือนขึ้นไปให้จ่ายดอกเบี้ย
ได้ตามอัตราที่ธนาคารพาณิชย์กำหนด แต่ทั้งนี้
อัตราดังกล่าวต้องไม่เกินอัตราดอกเบี้ยเฉลี่ยที่
ธนาคารใหญ่จ่ายสำหรับเงินฝากระยะเวลาเดียวกันตามที่ธนาคารแห่งประเทศไทยประกาศ
บวก
อัตราร้อยละ ๓ ต่อปี
                        (๔)
เงินฝากที่ต้องจ่ายคืนเมื่อสิ้นระยะเวลาประเภทเงินฝากแบบผูกพัน 
(Contractual Savings)
ที่มีระยะเวลาการฝากต่อเนื่องเป็นรายเดือนไม่ต่ำกว่า ๒๔ เดือน 
จ่ายดอกเบี้ยได้ตามอัตราที่ธนาคารพาณิชย์ประกาศกำหนด
                        ให้ธนาคารพาณิชย์ประกาศอัตราดอกเบี้ยและเงื่อนไขที่ธนาคารพาณิชย์กำหนด
จะจ่ายสำหรับเงินฝากแต่ละประเภท
ทั้งที่จ่ายให้แก่ลูกค้าทั่วไปและลูกค้ารายใหญ่รวมทั้งอัตรา
ดอกเบี้ยและเงื่อนไขที่จะจ่ายสำหรับเงินฝากตามข้อ ๒ (๓)
ซึ่งธนาคารพาณิชย์ยินยอมให้ถอน
ก่อนครบกำหนดด้วย ทั้งนี้ ประกาศกำหนดอัตราดอกเบี้ยดังกล่าวต้องบังคับใช้กับสำนักงานใหญ่
และสาขาทุกแห่ง
                        ธนาคารใหญ่ตามข้อนี้
หมายถึงธนาคารกรุงเทพ จำกัด (มหาชน) ธนาคารกสิกร 
จำกัด (มหาชน) ธนาคารไทยพาณิชย์ จำกัด (มหาชน)
ธนาคารกรุงไทย จำกัด (มหาชน) และ
ธนาคารกรุงศรีอยุธยา จำกัด (มหาชน)"
                        ข้อ
๒ 
ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไป

                                                                        ประกาศ
ณ วันที่ ๑๐ กรกฎาคม พ.ศ. ๒๕๔๑
                                                                                    หม่อมราชวงศ์จัตุมงคล  โสณกุล
                                                                                                       ผู้ว่าการ

ธนาคารแห่งประเทศไทย

[รก.๒๕๔๑/พ๖๑ง/๑๐๐/๑๔ กรกฎาคม ๒๕๔๑]